dh-unibe/image-text_koenigsfelden-charters-post-1500 huggingface dataset:
Ich Cuͦnzeman zùr Kinden ein edel kneht vō Basel tuͦn kunt allen den die
diesen bref sehut oder hoͤrut lesen das ich han gen ab ze koͧfende fùr
mich un̄ alle mine erben die ahtde pfennige geltz die mir gaben die
geilichen froͧwen die eptissin un̄ der covent gemeilichen vō Kùnigesvelt vō
ezelichem gut das sù ze Sultz hant umb zwoͤlf schillinge Stoͤbeler der ich
jehe das ich ir bezalt bin un̄ lasse si die vorgenaten froͤwen un̄ irre nokommē
liedig un̄ lar fùr mich un̄ mine erben un̄ troͤste fùr mine swestˀ un̄ fùr
mengelichen un̄ des zuͦ eim worren urkùnd so han ich der forgenante Cuͦnzemā
min eigin ingesigel gehenket an diesen brief der geben wart des jors do mā
zalde vō gotdes gebùrde drùzenhen hundert jor un̄ ✳ seszig jor des nehestden
castages noch des heiligen crùzes tag alses funden wart.